CELEX: 62017TN0101
Language: lt
Date: 2017-02-15 00:00:00
Title: Byla T-101/17: 2017 m. vasario 15 d. pareikštas ieškinys byloje Apple Distribution International/Komisija

18.4.2017   
            
            
               LT
            
            
               Europos Sąjungos oficialusis leidinys
            
            
               C 121/39
            
         2017 m. vasario 15 d. pareikštas ieškinys byloje Apple Distribution International/Komisija
   
   (Byla T-101/17)
   (2017/C 121/58)
   Proceso kalba: anglų
   
      Šalys
   
   
      Ieškovė: Apple Distribution International (Korkas, Airija), atstovaujama advokatų S. Schwiddessen, H. Lutz, N. Niejahr ir A. Patsa
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. rugsėjo 1 d. Komisijos sprendimą (ES) 2016/2042;
            
         
               —
            
            
               įpareigoti Europos Komisiją padengti savo ir ieškovės patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas, susijęs su Audiovizualinės žiniasklaidos paslaugų direktyvos pažeidimu
               
                           —
                        
                        
                           Pirma, Europos Komisija pažeidė Audiovizualinės žiniasklaidos paslaugų direktyvos 2 straipsnio 1 ir 2 dalis bei 3 straipsnį, nes nusprendė, kad kilmės šalies principas nėra taikomas filmų mokesčiui. Antra, Europos Komisija pažeidė Audiovizualinės žiniasklaidos paslaugų direktyvos 13 straipsnio 1 dalį, nes nusprendė, kad šiuo straipsniu valstybėms narėms leidžiama Europos kūrinių skatinimo tikslais nustatyti finansinius įnašus užsakomųjų vaizdo programų paslaugų teikėjams, kurie yra įsisteigę kitose valstybėse narėse.
                        
                     
         
               2.
            
            
               Antrasis ieškinio pagrindas, susijęs su SESV 110 straipsnio pažeidimu
               
                           —
                        
                        
                           Europos Komisija pažeidė SESV 110 straipsnį, nes nusprendė, kad filmų mokesčio taikymas užsakomųjų vaizdo programų paslaugų teikėjams, kurie yra įsisteigę kitose valstybėse narėse, nėra diskriminacinis.
                        
                     
         
               3.
            
            
               Trečiasis ieškinio pagrindas, susijęs su SESV 56 straipsnio pažeidimu
               
                           —
                        
                        
                           Europos Komisija nenagrinėjo, ar filmų mokesčio taikymas užsakomųjų vaizdo programų paslaugų teikėjams, kurie yra įsisteigę kitose valstybėse narėse, pažeidžia SESV 56 straipsnį.
                        
                     
         
               4.
            
            
               Ketvirtasis ieškinio pagrindas, susijęs su Direktyvos 98/34/EB pažeidimu
               
                           —
                        
                        
                           Europos Komisija nenagrinėjo, ar pagal Direktyvą 98/34/EB užsakomųjų vaizdo programų paslaugų teikėjams, kurie yra įsisteigę kitose valstybėse narėse, privalo būti pranešta apie filmų mokesčio taikymą.